Document ID: /roh_data/filtered/fineweb-2-filterrobots_roh.jsonl.gz/11249

Il mountainbiker oriund da Tersnaus è vegnì selecziunà sulet sco um da reserva. El astga pia parter a la cursa da cross country be sch’in dals Svizzers croda ora. Per betg stuair persequitar l’entir campiunadi mundial a l’ur è Vital Albin sa decidì da sa participar a la cursa dad e-mountainbike, pia a la cursa da cross country cun velos a motor.
Jau ma legrel sin la cursa dad e-mtb, ma i n’è betg da temair ch’jau mid disciplina en in futur.
A questa cursa partan 40 atlets. La finamira da Vital Albin è da cuntanscher in plaz sut ils top 10. La prioritad saja dentant da rimnar experientschas en questa disciplina ch’è per el ina premiera. La cursa saja fitg pretensiusa ed i saja er da dar tut cun in velo a motor, ha Vital Albin manegià il di avant la cursa.
La cursa dad e-mtb dals umens cumenza il venderdi, ils 27 d'avust, a las 16:45 uras.